Kada pružaju trenutačna plaćanja, kao i kod svih drugih vrsta plaćanja, pružatelji platnih usluga moraju osigurati odgovarajuće alate za sprečavanje prijevara, pranja novca i financiranja terorizma koji djeluju u stvarnom vremenu i potpuno su usklađeni s postojećim zakonodavstvom EU-a. Ova inicijativa ne utječe na pouzdanost provjera za potrebe sprečavanja pranja novca i financiranja terorizma. Konkretno, brzina izvršenja trenutačnih plaćanja, za manje od 10 sekundi, nipošto ne utječe na obvezu subjekata da provode provjere u svrhu sprečavanja pranja novca i financiranja terorizma i da, prema potrebi, podnose izvješća o sumnjivim transakcijama. To su obično zahtjevi koji se naknadno ispunjavaju, za razliku od obveze provjere sankcija koja se mora provesti prije izvršenja transakcije (odnosno u roku od 10 sekundi za trenutačna plaćanja) i stoga je obuhvaćena ovim Prijedlogom. Osim toga, ovaj Prijedlog ni na koji način ne utječe ni na učinkovitost i pravodobnost ispitivanja koje financijsko-obavještajne jedinice provode u pogledu tih izvješća o sumnjivim transakcijama.

U svojoj Komunikaciji od 5. prosinca 2018. „Prema snažnijoj međunarodnoj ulozi eura” Komisija je podržala potpuno integrirano tržište trenutačnih plaćanja u Uniji kako bi se smanjili rizici i ranjivosti plaćanja malih vrijednosti te povećala autonomija postojećih rješenja za plaćanje. U svojoj Komunikaciji od 24. rujna 2020. „Strategija za plaćanja malih vrijednosti za EU” Komisija je najavila da će, ako to bude primjereno, donijeti zakonodavni prijedlog kojim će se pružatelje platnih usluga u Uniji obvezati da do kraja 2021. nude trenutačna plaćanja u eurima. Vijeće je u svojim zaključcima od 22. ožujka 2021. istaknulo da je cilj strategije za plaćanja malih vrijednosti promicanje raširene upotrebe trenutačnih plaćanja. Nadalje, u svojoj Komunikaciji od 20. siječnja 2021. naslovljenoj „Europski gospodarski i financijski sustav: poticanje otvorenosti, snage i otpornosti” Komisija je ponovno istaknula da su strategija za plaćanja malih vrijednosti i digitalne inovacije u financijskom sektoru važne za jačanje jedinstvenog tržišta financijskih usluga, čime se podržava otvorena strateška autonomija u makroekonomskom i financijskom području. Stoga je Komisija je u svoj program rada za 2022. uključila inicijativu o trenutačnim plaćanjima.

Trenutačna plaćanja oblik su kreditnog transfera kojim se novčana sredstva u nekoliko sekundi prenose s platiteljeva računa na račun primatelja plaćanja, u bilo koje doba dana i svakog dana u godini. Po tome se trenutačna plaćanja razlikuju od drugih kreditnih transfera, koje pružatelji platnih usluga obrađuju samo tijekom radnog vremena, a novčana sredstva knjiže se na račun primatelja tek do kraja sljedećeg radnog dana.

–ciljano savjetovanje sa sektorom platnog prometa koje je trajalo od 24. ožujka do 12. lipnja 2021.;

–otvoreno javno savjetovanje koje je trajalo od 31. ožujka do 23. lipnja 2021.;

–javno savjetovanje o početnoj procjeni učinka za ovu inicijativu koje je trajalo od 10. ožujka do 7. travnja 2021.;

–javno savjetovanje za potrebe Komisijine strategije za plaćanja malih vrijednosti koje je trajalo od 3. travnja do 26. lipnja 2020.;

3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

Samo su pružatelji platnih usluga koji svojim klijentima nude uslugu kreditnog transfera u eurima dužni nuditi trenutačna plaćanja u eurima. Uredba o SEPA-i već isključuje platne transakcije između pružatelja platnih usluga i unutar njih, uključujući i njihove zastupnike ili podružnice, za njihov vlastiti račun. Nadalje, institucije za platni promet i institucije za elektronički novac nisu uključene jer trenutačno, u skladu s Direktivom o konačnosti namire (SFD), ne mogu sudjelovati u sustavima namire utvrđenima u toj direktivi, koja obuhvaća mnoge sustave namire u Uniji koji se u velikoj mjeri upotrebljavaju za kreditne transfere i trenutačna plaćanja. To se može ponovno razmotriti s obzirom na buduće izmjene SFD-a nakon njegova preispitivanja. Međutim, u skladu s ovim Prijedlogom institucije za platni promet i institucije za elektronički novac moći će nuditi intelektualne usluge svojim korisnicima platnih usluga na dobrovoljnoj osnovi. Prijedlogom se predviđaju i postupni rokovi za uvođenje usluga primanja i slanja trenutačnih plaćanja te za pružatelje platnih usluga unutar i izvan europodručja.

Samo se mjerama EU-a može zahtijevati da svi relevantni pružatelji platnih usluga u Uniji pružaju uslugu slanja i primanja prekograničnih trenutačnih plaćanja. Države članice ne mogu same donijeti usklađena pravila na razini EU-a o prekograničnim trenutačnim plaćanjima, bilo da je riječ o provjeri sankcija ili zaštiti platitelja u slučaju prijevare ili pogrešaka. Osim toga, SEPA za netrenutačne kreditne transfere i izravna terećenja uspostavljena je uredbom EU-a, a ovim se Prijedlogom dodatno razvija.

Primjerena pravna osnova je članak 114. Ugovora o funkcioniranju Europske unije (UFEU), kojim se europskim institucijama povjerava utvrđivanje odredaba za uspostavu jedinstvenog tržišta i osiguravanje njegova pravilnog funkcioniranja u skladu s člankom 26. UFEU-a. To je pravna osnova koja se upotrebljava za postojeće zakonodavstvo EU-a u području platnog prometa, kao što su Uredba o SEPA-i, Druga direktiva o platnim uslugama i Uredba o prekograničnim plaćanjima.

–studija koju je 2021. proveo izvođač, Fidelis Consulting, „IPs, Current and expected benefits” (Postojeće i očekivane koristi trenutačnih plaćanja);

Iako troškove prilagodbe nije potrebno kompenzirati u skladu s načelom „jedan za jedan”, uštede periodičnih troškova za pružatelje platnih usluga iz novog pristupa provjeri sankcija vjerojatno će više nego kompenzirati troškove prilagodbe nastale zbog drugih elemenata ovog Prijedloga, zbog čega bi ova inicijativa općenito dovela do negativnih troškova prilagodbe (tj. ušteda).

U skladu s načelom „jedan za jedan” Komisija se obvezala da će „u najvećoj mogućoj mjeri nadoknaditi” troškove prilagodbe novih inicijativa, a nove administrativne troškove kompenzirati odgovarajućim smanjenjem administrativnih troškova drugih inicijativa. Međutim, ovaj Prijedlog ne uključuje administrativne troškove za poduzeća, građane ili javna tijela jer inicijativa neće dovesti do povećanog nadzora ili praćenja pružatelja platnih usluga ili do posebnih obveza izvješćivanja. Inicijativom ne nastaju ni regulatorne naknade ni pristojbe.

–zahtjev za provjeru sankcija na način da se vrlo često provjeravaju klijenti u odnosu na popise utvrđene u sankcijama EU-a (kao što se u nekim državama članicama to već čini za domaća plaćanja), a ne za svaku pojedinačnu transakciju;

Kako bi se korisnike platnih usluga u potpunosti usmjerilo na trenutačna plaćanja u eurima, Uredba (EU) 2021/1230 izmjenjuje se tako da se cijena prekograničnih trenutačnih plaćanja u eurima određuje na istu ili nižu razinu od odgovarajućeg redovnog prekograničnog kreditnog transfera u eurima, čak i ako to znači da cijena za takva prekogranična trenutačna plaćanja u eurima nije jednaka cijeni za odgovarajuća domaća trenutačna plaćanja u nacionalnoj valuti.

Primjena Uredbe (EU) 2021/1230 o prekograničnim plaćanjima mogla bi dovesti do većih naknada nego što se ovim Prijedlogom propisuje za određene transakcije trenutačnih plaćanja u eurima, odnosno za prekogranična trenutačna plaćanja u eurima koje izvršava pružatelj platnih usluga koji se nalazi u državi članici izvan europodručja. Člankom 3. stavkom 1. Uredbe (EU) 2021/1230 propisano je da su „[n]aknade koje pružatelj platnih usluga zaračunava korisniku platnih usluga za prekogranična plaćanja u eurima jednake [...] naknadama koje taj pružatelj platnih usluga zaračunava za odgovarajuća nacionalna plaćanja jednake vrijednosti u nacionalnoj valuti države članice u kojoj se nalazi pružatelj platnih usluga čije usluge koristi korisnik platnih usluga”. Ta odgovarajuća plaćanja bila bi prekogranična trenutačna plaćanja u eurima i domaća trenutačna plaćanja u nacionalnoj valuti.

Naknade koje pružatelji platnih usluga naplaćuju za slanje ili primanje trenutačnih plaćanja u eurima ne bi smjele biti više od naknada koje taj pružatelj platnih usluga naplaćuje za slanje ili primanje netrenutačnih kreditnih transfera u eurima. Taj će se zahtjev primjenjivati na sve pružatelje platnih usluga koji nude trenutačna plaćanja u eurima, uključujući one koji ih nisu obvezni nuditi (kao što su institucije za platni promet i institucije za elektronički novac). Primjenjivat će se na pružatelje platnih usluga u europodručju šest mjeseci nakon stupanja na snagu Uredbe, a na pružatelje platnih usluga izvan europodručja 30 mjeseci nakon njezina stupanja na snagu.

(2)Pružatelji platnih usluga dogovorili su 2017. program na razini Unije za trenutačno izvršenje kreditnih transfera u eurima pod pokroviteljstvom Europskog platnog vijeća. Aktivnosti europskog sektora platnog prometa nisu bile dostatne da bi se na razini Unije u velikoj mjeri prihvatili trenutačni kreditni transferi u eurima. Samo raširenim i bržim prihvaćanjem mogu se aktivirati svi mrežni učinci trenutačnih kreditnih transfera u eurima, što dovodi do koristi i povećanja gospodarske učinkovitosti za korisnike i pružatelje platnih usluga, smanjene koncentracije tržišta, pojačanog tržišnog natjecanja i većeg izbora elektroničkih plaćanja, posebno za prekogranična plaćanja u točkama interakcije.

(5)Prije pojave trenutačnih kreditnih transfera, pružatelji platnih usluga obično bi objedinili platne transakcije i podnijeli ih platnom sustavu za mala plaćanja radi poravnanja i namire u unaprijed određenim rokovima. Međutim, u platnim sustavima za mala plaćanja koji se trenutačno upotrebljavaju za obradu trenutačnih kreditnih transfera u eurima, platne transakcije podnose se pojedinačno, obrađuju se u stvarnom vremenu, 24 sata na dan. Kako bi se to odrazilo, potrebno je izmijeniti definiciju „platnog sustava za mala plaćanja”.

(6)Da bi trenutačni kreditni transferi u eurima bili u većoj mjeri prihvaćeni, najprije bi trebalo svim korisnicima platnih usluga u Uniji omogućiti podnošenje i primanje naloga za plaćanje za te transakcije. Trenutačno najmanje trećina pružatelja platnih usluga u Uniji ne nudi trenutačne kreditne transfere u eurima. Nadalje, pružatelji platnih usluga posljednjih godina svojim uslugama presporo dodaju trenutačne kreditne transfere, što otežava daljnju integraciju unutarnjeg tržišta platnog prometa Unije. Stoga bi se od pružatelja platnih usluga trebalo zahtijevati da nude uslugu slanja i primanja trenutačnih kreditnih transfera u eurima.

(7)Kako bi se stvorilo integrirano tržište za trenutačne kreditne transfere u eurima, ključno je da se takve transakcije obrađuju u skladu sa zajedničkim skupom pravila i zahtjeva. Trenutačni kreditni transfer u eurima omogućuje uplatu novčanih sredstava na račun primatelja plaćanja za nekoliko sekunda i 24 sata na dan. Kontinuirana svakodnevna dostupnost temeljna je značajka trenutačnih kreditnih transfera. Stoga je primjereno da se definicija trenutačnih kreditnih transfera odnosi na konkretne uvjete koje bi oni trebali ispunjavati u pogledu vremena primitka naloga za plaćanje, obrade, knjiženja i datuma valute.

(8)Postoje razna sučelja s pomoću kojih korisnici platnih usluga mogu podnijeti nalog za plaćanje za kreditni transfer u eurima, među ostalim putem internetskog bankarstva, mobilne aplikacije, bankomata, u podružnici ili telefonski. Kako bi se osiguralo da svi korisnici platnih usluga imaju pristup trenutačnim kreditnim transferima u eurima, ne bi se trebala razlikovati sučelja preko kojih korisnici platnih usluga mogu slati naloge za plaćanje za trenutačne i druge vrste transakcija kreditnih transfera. Nadalje, ako korisnik platnih usluga može pružatelju platnih usluga dostaviti naloge za plaćanje za kreditne transfere u paketu, ista bi mogućnost trebala biti dostupna i za trenutačne kreditne transfere u eurima. Pružatelji platnih usluga trebali bi moći automatski ponuditi sve kreditne transfere u eurima koje su inicirali njihovi korisnici platnih usluga kao trenutačne.

(9)Ne bi bilo proporcionalno institucijama za platni promet i institucijama za elektronički novac nametnuti obvezu pružanja usluge slanja i primanja trenutačnih kreditnih transfera u eurima jer te institucije ne smiju sudjelovati u platnom sustavu kako je određeno Direktivom 98/26/EZ Europskog parlamenta i Vijeća. Tim institucijama stoga može biti otežan pristup infrastrukturi potrebnoj za izvršenje trenutačnih kreditnih transfera. Stoga je primjereno institucije za platni promet i institucije za elektronički novac isključiti iz obveze pružanja usluge slanja i primanja trenutačnih kreditnih transfera u eurima.

(10)Korisnici platnih usluga vrlo su osjetljivi na visinu naknada za zamjenjive načine plaćanja, koja ih može privući određenom načinu plaćanja ili ih od njega odvratiti. Na nacionalnim tržištima na kojima su primijenjene više naknade za transakcije za trenutačne kreditne transfere u eurima u usporedbi s naknadama za druge vrste kreditnih transfera u eurima, prihvaćenost trenutačnih kreditnih transfera je slaba. To je spriječilo postizanje kritične mase trenutačnih kreditnih transfera u eurima koja je potrebna kako bi se ostvarili puni mrežni učinci i za pružatelje i za korisnike platnih usluga. Nijedna vrsta naknada koje se primjenjuju na platitelje i primatelje plaćanja za izvršenje trenutačnih kreditnih transfera u eurima, uključujući naknade po transakciji ili paušalne naknade, ne bi trebala premašivati naknade koje se primjenjuju na iste korisnike platnih usluga za odgovarajuće vrste drugih kreditnih transfera u eurima. Pri utvrđivanju odgovarajućih vrsta kreditnih transfera trebali bi se moći upotrijebiti kriteriji, uključujući sučelje korisnika platnih usluga ili platni instrument koji se upotrebljava za iniciranje plaćanja, status korisnika i, prema potrebi, je li plaćanje nacionalno ili prekogranično.

(11)Sigurnost trenutačnih kreditnih transfera u eurima ključna je za povećanje povjerenja korisnika platnih usluga u takve usluge i osiguravanje njihove upotrebe. Platitelji koji namjeravaju poslati kreditni transfer određenom primatelju plaćanja mogu zbog prijevare ili pogreške dati identifikacijsku oznaku računa za plaćanje koja ne odgovara računu tog primatelja. U skladu s Direktivom (EU) 2015/2366 Europskog parlamenta i Vijeća, jedina odrednica pravilnog izvršenja transakcije u odnosu na primatelja plaćanja jest jedinstvena identifikacijska oznaka, a pružatelji platnih usluga nisu obvezni provjeravati ime primatelja plaćanja. U slučaju trenutačnih kreditnih transfera, platitelj nema dovoljno vremena da shvati da je došlo do prijevare ili pogreške i pokuša povratiti novčana sredstva prije nego što se uplate na račun primatelja plaćanja. Pružatelji platnih usluga trebali bi stoga provjeriti postoji li nepodudarnost između jedinstvene identifikacijske oznake primatelja plaćanja i imena primatelja plaćanja koje je naveo platitelj te obavijestiti platitelja koji je dostavio nalog za plaćanje za trenutačni kreditni transfer u eurima o svim otkrivenim nepodudarnostima. Kako bi se izbjegle nepotrebne poteškoće ili kašnjenja u obradi transakcije, pružatelj platnih usluga platitelja trebao bi dostaviti takvu obavijest u roku od najviše nekoliko sekundi od trenutka kada je platitelj pružio informacije o primatelju plaćanja. Kako bi se platitelju omogućilo da odluči hoće li nastaviti s planiranom transakcijom, pružatelj platnih usluga platitelja trebao bi dostaviti takvu obavijest prije nego što platitelj odobri transakciju.

(12)Neki atributi imena primatelja plaćanja na čiji račun platitelj želi izvršiti trenutačni kreditni transfer mogu povećati vjerojatnost da pružatelj platnih usluga otkrije nepodudarnost, uključujući navođenje dijakritičkih znakova ili različitih mogućih transliteracija imena u različitim pismima, razlike između uobičajeno korištenih imena i imena navedenih u službenim identifikacijskim dokumentima u slučaju fizičkih osoba, ili razlike između trgovačkih i pravnih imena u slučaju pravnih osoba. Kako bi se izbjegle nepotrebne poteškoće u obradi trenutačnih kreditnih transfera u eurima i olakšala odluka platitelja o tome hoće li nastaviti s planiranom transakcijom, pružatelji platnih usluga trebali bi navesti stupanj takve nepodudarnosti, među ostalim navođenjem u obavijesti da „nema podudarnosti” ili „bliske podudarnosti”.

(13)Odobravanje platne transakcije u kojoj je pružatelj platnih usluga otkrio nepodudarnost i o njoj obavijestio korisnika platnih usluga može dovesti do prijenosa novčanih sredstava neplaniranom primatelju plaćanja. U takvim slučajevima pružatelji platnih usluga ne bi se trebali smatrati odgovornima za izvršenje transakcije neplaniranom primatelju plaćanja, kako je utvrđeno u članku 88. Direktive (EU) 2015/2366. Pružatelji platnih usluga trebali bi obavijestiti korisnike platnih usluga o posljedicama koje bi njihova odluka da zanemare prijavljenu nepodudarnost imala na odgovornost pružatelja platnih usluga i prava na povrat novčanih sredstava korisnika platnih usluga. Korisnici platnih usluga trebali bi moći odustati od korištenja te usluge u bilo kojem trenutku tijekom ugovornog odnosa s pružateljem platnih usluga. Nakon što odustanu, korisnici platnih usluga trebali bi ponovno moći koristiti uslugu.

(14)Od ključne je važnosti da pružatelji platnih usluga učinkovito ispunjavaju svoje obveze koje proizlaze iz sankcija Unije protiv osoba, tijela ili subjekata kojima je zamrznuta imovina ili je zabranjeno izravno ili neizravno stavljanje na raspolaganje financijskih sredstava ili gospodarskih izvora tim osobama, tijelima ili subjektima ili u njihovu korist, na temelju mjera ograničavanja donesenih u skladu s člankom 215. UFEU-a (osobe ili subjekti uvršteni na popis). Međutim, pravom Unije ne utvrđuju se pravila o postupku ili instrumentima koje pružatelji platnih usluga trebaju upotrebljavati kako bi osigurali poštovanje tih obveza. Pružatelji platnih usluga stoga primjenjuju različite metode koje se temelje na njihovu osobnom izboru ili na smjernicama relevantnih nacionalnih tijela. Praksa poštovanja obveza koje proizlaze iz sankcija Unije provjerom platitelja i primatelja plaćanja uključenih u svaku transakciju kreditnog transfera, bilo na nacionalnoj ili prekograničnoj razini, dovodi do označavanja velikog broja kreditnih transfera kao da potencijalno uključuju osobe ili subjekte uvrštene na popis. Ipak, nakon provjere velika većina tako označenih transakcija ne uključuje takve osobe ili subjekte. Zbog prirode trenutačnih kreditnih transfera, pružatelji platnih usluga ne mogu u kratkom roku odmah provjeriti te označene transakcije, te one budu odbijene. To operativno otežava pružateljima platnih usluga da korisnicima platnih usluga u cijeloj Uniji na pouzdan i predvidljiv način nude trenutačne kreditne transfere. Radi veće pravne sigurnosti, povećanja učinkovitost napora pružatelja platnih usluga da ispune svoje obveze koje proizlaze iz sankcija Unije u kontekstu trenutačnih kreditnih transfera u eurima, te kako bi se spriječilo nepotrebno ometanje takvih transakcija, pružatelji platnih usluga trebali bi barem jednom dnevno provjeriti jesu li njihovi korisnici platnih usluga osobe ili subjekti uvršteni na popis te više ne bi trebali provjeravati transakcije.

(15)Kako bi se spriječilo iniciranje trenutačnih kreditnih transfera s računa za plaćanje koji pripadaju osobama ili subjektima uvrštenima na popis i kako bi se odmah zamrznula financijska sredstva poslana na takve račune, pružatelji platnih usluga trebali bi što je prije moguće provesti provjere svojih korisnika platnih usluga nakon stupanja na snagu nove mjere ograničavanja donesene u skladu s člankom 215. UFEU-a, kojom se predviđa zamrzavanje imovine ili zabrana stavljanja na raspolaganje financijskih sredstava ili gospodarskih izvora, čime se osigurava da pružatelji platnih usluga na učinkovit način ispunjavaju svoje obveze koje proizlaze iz sankcija Unije.

(16)Ako jedan pružatelj platnih usluga ne provede pravovremene provjere svojih korisnika platnih usluga, to bi moglo dovesti do toga da drugi pružatelj platnih usluga koji je uključen u provedbu iste transakcije trenutačnog kreditnog transfera ne zamrzne financijska sredstva osobe ili subjekta uvrštenog na popis ili im stavi na raspolaganje financijska sredstva ili gospodarske izvore. Pružatelji platnih usluga koji snose sankcije za nepoštovanje svojih obveza koje proizlaze iz sankcija Unije zbog toga što drugi pružatelj platnih usluga nije proveo pravovremene provjere svojih korisnika platnih usluga trebali bi dobiti nadoknadu za te sankcije od prvog pružatelja platnih usluga.

(17)Povrede ove Uredbe trebale bi podlijegati sankcijama koje izriču nadležna tijela država članica. Takve bi sankcije trebale biti učinkovite, proporcionalne i odvraćajuće. Kako bi se ojačalo povjerenje pružatelja platnih usluga i relevantnih nadležnih tijela u ujednačenu i temeljitu provedbu usklađenog pristupa ispunjavanju obveza pružatelja platnih usluga koje proizlaze iz sankcija Unije, posebno je primjereno u cijeloj Uniji uskladiti minimalne razine sankcija za pružatelje platnih usluga koji ne provjere jesu li njihovi korisnici platnih usluga osobe ili subjekti uvršteni na popis.

(18)Pružateljima platnih usluga potrebno je dovoljno vremena da ispune obveze utvrđene u ovoj Uredbi. Stoga je primjereno postupno uvesti te obveze kako bi se pružateljima platnih usluga omogućilo učinkovitije korištenje njihovih resursa. Obveza pružanja usluge slanja trenutačnih kreditnih transfera trebala bi se primjenjivati kasnije, a trebala bi joj prethoditi obveza pružanja usluge primanja trenutačnih kreditnih transfera, s obzirom na to da je slanje trenutačnih kreditnih transfera obično skuplje i složenije te zahtijeva više vremena. Usluga obavješćivanja platitelja o otkrivenim nepodudarnostima između imena primatelja plaćanja i identifikacijske oznake njegova računa za plaćanje odnosi se samo na pružatelje platnih usluga koji nude uslugu slanja trenutačnih kreditnih transfera. Obveza pružanja te usluge trebala bi se stoga primjenjivati istodobno s obvezom pružanja usluge slanja trenutačnih kreditnih transfera. Obveze povezane s naknadama i usklađenim postupkom za osiguravanje usklađenosti s obvezama koje proizlaze iz sankcija Unije trebale bi se primjenjivati čim pružatelji platnih usluga budu obvezni nuditi uslugu primanja trenutačnih kreditnih transfera. Kako bi se pružateljima platnih usluga koji se nalaze u državama članicama čija valuta nije euro omogućilo da učinkovito raspodjeljuju sredstva potrebna za provedbu trenutačnih kreditnih transfera u eurima, obveze utvrđene ovom Uredbom trebale bi se početi primjenjivati na takve pružatelje platnih usluga na kasniji datum nego na pružatelje platnih usluga u državama članicama čija je valuta euro s istim postupnim pristupom za uvođenje raznih obveza kao za pružatelje platnih usluga koji se nalaze u europodručju.

(19)U skladu s člankom 3. Uredbe (EU) 2021/1230 Europskog parlamenta i Vijeća, naknade koje pružatelj platnih usluga koji se nalazi u državi članici čija valuta nije euro naplaćuje za prekogranične kreditne transfere u eurima jednake su naknadama koje taj pružatelj platnih usluga naplaćuje za nacionalne kreditne transfere u nacionalnoj valuti te države članice. U slučajevima u kojima takav pružatelj platnih usluga naplaćuje više naknade za nacionalne trenutačne kreditne transfere u nacionalnoj valuti nego za nacionalne netrenutačne kreditne transfere u nacionalnoj valuti te stoga i više naknade nego za prekogranične netrenutačne kreditne transfere u eurima, razina naknada koju bi takav pružatelj platnih usluga trebao naplaćivati u skladu s člankom 3. Uredbe (EU) 2021/1230 za prekogranične trenutačne kreditne transfere u eurima bila bi viša od naknada za prekogranične netrenutačne kreditne transfere u eurima. U takvim slučajevima, kako bi se izbjegli proturječni zahtjevi i uzimajući u obzir ključni cilj usmjeravanja korisnika platnih usluga na trenutačne kreditne transfere u eurima, primjereno je zahtijevati da naknade koje se platiteljima i primateljima plaćanja naplaćuju za prekogranične trenutačne kreditne transfere u eurima ne premašuju naknade koje se naplaćuju za prekogranične netrenutačne kreditne transfere u eurima.

(20)Uredbe (EU) br. 260/2012 i (EU) 2021/1230 trebalo bi stoga na odgovarajući način izmijeniti.

(21)Svaka obrada osobnih podataka u kontekstu pružanja trenutačnih kreditnih transfera ili usluga otkrivanja i prijavljivanja nepodudarnosti između imena primatelja plaćanja i identifikacijske oznake njegova računa za plaćanje, kao i provjera jesu li korisnici platnih usluga osobe ili subjekti uvršteni na popis, trebali bi biti u skladu s Uredbom (EU) 2016/679 Europskog parlamenta i Vijeća. Obrada imena i identifikacijskih oznaka računa za plaćanje fizičkih osoba proporcionalna je i nužna za sprečavanje prijevarnih transakcija, otkrivanje pogrešaka i osiguravanje usklađenosti s mjerama ograničavanja donesenima u skladu s člankom 215. UFEU-a kojima se predviđa zamrzavanje imovine ili zabrana stavljanja na raspolaganje financijskih sredstava ili gospodarskih izvora.

(22)S obzirom na to da ciljeve ove Uredbe, tj. utvrđivanje potrebnih jedinstvenih pravila za prekogranične trenutačne kreditne transfere u eurima na razini Unije i povećanje ukupne prihvaćenosti trenutačnih kreditnih transfera u eurima, države članice ne mogu dostatno ostvariti jer ne mogu nametnuti obveze pružateljima platnih usluga koji se nalaze u drugim državama članicama, nego se zbog razmjera ti ciljevi na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.

(23)Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 Europskog parlamenta i Vijeća te je on dao mišljenje [XX XX 2022],